एमबीएम न्यूज नेटवर्क, नाहन।। सिरमौर के औद्योगिक इलाके कालाअंब के बारे में यह कहा जाता है कि इसका नाम इसलिए पड़ा क्योंकि यहां एक आम के पेड़ के नीचे अपराधियों को फांसी दी जाती थी। लेकिन इस संबंध में गहन पड़ताल के बाद जानकारी सामने आई है कि अपराधियों को रियासती काल में नाहन जेल में तय स्थान में ही फांसी दी जाती। फिर सवाल उठता है कि आखिर इसका नाम कालाअंब कैसे पड़ गया? इसकी एक रोचक कहानी सामने आई है कि इस जगह का ऐसा नाम काले खान नाम के एक योद्धा के कारण पड़ा था।